
REFERAT DE APROBARE A PROIECTULUI DE HOTĂRÂRE
Privind
majorarea cu 300% a impozitului pe clădiri începând cu anul 2022, pentru imobilul situat în
Timişoara, Piața Victoriei nr. 3, ca urmare a constatării stării tehnice de clădire neîngrijită.

Motivul emiterii proiectului de hotărâre

1. Descrierea situaţiei actuale
 În conformitate cu prevederile art. 489 alin. (5) - (8) din Legea 227/2015 privind Codul Fiscal cu modificările şi completările ulterioare;
În conformitate cu prevederile punctului 168 din Normele Metodologice de aplicare a prevederilor Codului Fiscal cu modificările şi completările ulterioare;
Prin Hotărârea Consiliului Local al Municipiului nr. 220/15.06.2021 a fost aprobată procedura cadru privind majorarea impozitului pe clădirile neîngrijite/degradate situate în intravilan si au fost păstrate Anexele 1a, 1b, 1c, 1d și 1e parte din Hotărârea de Consiliu Local nr. 266 din 20.12.2016.
Având în vedere Referatul  nr. 7/I din  09.07.2021, întocmit de către  Direcţia Poliţia
Locală;
Având în vedere constatările structurii de specialitate, conform procedurii cadru privind
majorarea impozitului pe clădirile neîngrijite/degradate situate în intravilan anexa la 220/15.06.2021, ce a evaluat imobilul situat în Timişoara Str. Piața Victoriei nr. 3, şi l-a încadrat la categoria clădiri neîngrijite, cu propunerea de majorarea cu 300% a impozitului pe clădiri.
2. Schimbări preconizate şi rezultate aşteptate
	 Aplicarea prevederilor legale menţionate mai sus, ar conduce la stimularea proprietarilor de clădiri neîngrijite în a-şi remedia aceste probleme care afectează în mod direct noţiunea de urbanism de pe raza Municipiului Timişoara.
3. Alte informaţii
     În cazul în care proprietarul este decedat la data intrării în vigoare a hotărârii, se aplică succesorilor în drepturi majorarea cu 300% a impozitului.
4. Concluzii
	 Având în vedere cele prezentate mai sus, considerăm necesară şi oportună aprobarea proiectului de hotărâre privind majorarea cu 300% a impozitului pe clădiri începând cu anul 2022, pentru imobilul situat în Timişoara, str. Piața Victoriei nr. 3, ca urmare a constatării stării tehnice de clădire neîngrijită.

